CELEX: 62020TN0074
Language: sl
Date: 2020-02-07 00:00:00
Title: Zadeva T-74/20: Tožba, vložena 7. februarja 2020 – IJ/Parlament

30.3.2020   
            
            
               SL
            
            
               Uradni list Evropske unije
            
            
               C 103/35
            
         
      Tožba, vložena 7. februarja 2020 – IJ/Parlament
      (Zadeva T-74/20)
      (2020/C 103/50)
      Jezik postopka: francoščina
      
         Stranki
      
      
         Tožeča stranka: IJ (zastopnice: L. Levi, M. Vandenbussche in A. Champetier, odvetnice)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno,
               
            posledično,
      
                  —
               
               
                  razglasitev ničnosti odločbe Evropskega parlamenta z dne 10. oktobra 2018 v delu, v katerem se za tožečo stranko uporabi klavzulo pridržka iz člena 100 Pogojev za zaposlitev drugih uslužbencev Evropske unije,
               
            
                  —
               
               
                  po potrebi razglasi ničnost odločbe Evropskega parlamenta z dne 29. oktobra 2019 v delu, v katerem je z njo zavrnjena pritožba tožeče stranke z dne 8. januarja 2019;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev člena 100 Pogojev za zaposlitev drugih uslužbencev Evropske unije. Tožeča stranka trdi, da uporaba klavzule pridržka v njenem primeru krši člen 100 Pogojev za zaposlitev drugih uslužbencev Evropske unije, ki ga je v skladu z načelom prostega gibanja delavcev iz člena 45 PDEU treba razlagati ozko. Člen 100 Pogojev za zaposlitev drugih uslužbencev Evropske unije je treba razlagati tudi v skladu s členoma 34 in 35 Listine Evropske unije o temeljnih pravicah (v nadaljevanju: Listina) ter členoma 12 in 13 Evropske socialne listine. Tožeča stranka podredno navaja ugovor nezakonitosti iz člena 100 Pogojev za zaposlitev drugih uslužbencev Evropske unije, ker naj bi ta določba kršila člen 45 PDEU, člena 34 in 35 Listine ter člena 12 in 13 Evropske socialne listine.
               
            
                  2.
               
               
                  Drugi tožbeni razlog: kršitev načela nediskriminacije iz člena 1d Kadrovskih predpisov za uradnike Evropske unije in člena 21 Listine. Tožeča stranka meni, da je zaradi uporabe klavzule pridržka v njenem primeru za obdobje petih let izključena od določenih delov storitev pri invalidnosti, kar pomeni diskriminacijo, ki je v nasprotju s členom 1d Kadrovskih predpisov in členom 21 Listine.
               
            
                  3.
               
               
                  Tretji tožbeni razlog: kršitev načela dolžnosti skrbnega ravnanja. Uprava naj ne bi upoštevala svoje dolžnosti skrbnega ravnanja, čeprav je ta obveznost veljala toliko bolj zaradi šibkega zdravstvenega stanja zadevnega uslužbenca.